Elhagyja Libériát véreskezû elnöke
Várhatóan a jövõ héten lemond és elhagyja Libériát Charles Taylor elnök. A távozás részleteirõl és a hétfõn érkezõ elsõ békefenntartó egységekrõl pénteken tárgyalnak nyugat-afrikai külügyminiszterek Monroviában. Taylornak Nigéria menedéket ad, jóllehet háborús bûnökkel vádolják a Sierra Leone-i nemzetközi bíróságon.
Hétfõn érkeznek az elsõ békefenntartó katonák a háborúskodások dúlta Libériába, Charles Taylor libériai elnök várhatóan néhány nappal ezután elhagyja az országot - jelentették be Nyugat-afrikai Gazdasági Közösség (Ecowas) vezetõi, csütörtöki ghánai tanácskozásukat követõen.

A 300 nigériai katona akkor is megérkezik Monroviába, ha a harcoló felek nem tartják be tûzszüneti ígéreteiket. A hétfõn érkezõ 300 katonát az elkövetkezõ két hét során további 1200 követi Nigériából és további 2050 más nyugat-afrikai államokból. Feladatuk a júniusban kötött, de egyik fél által sem tisztelt fegyverszünet biztosítása lesz.

A tervek szerint az elsõ nigériai békefenntartó egységek megérkezése után 3 napon belül elhagyja az országot Charles Taylor elnök, akit a Sierra Leone-i ENSZ-támogatású törvényszék háborús bûnökkel vádol, ám nem valószínû hogy egyhamar perbe is fogják. Taylornak Nigériába menedéket nyújt. Mint azt az Ecowas fõtitkára közölte, az elnök nem Sierra Leonéba megy, hanem Nigériába.

Pénteken az Ecowas külügyminiszterei Monroviába utaznak, hogy tárgyaljanak Taylor távozásának részleteirõl. Õket egy tízfõs békefenntartó felderítõ osztag elõzte meg. A BBC Online jelentése szerint a harcok azonnal lecsendesedtek, amint megérkeztek a felderítõk.

A monroviai lakosok üdvözölték a békefenntartók érkezésének hírét, akiknek elküldésérõl július 4-én döntött az Ecowas. A csapatok elindítását azonban hátráltatták a folytatódó libériai harcok, és a vita azon, hogy hogyan finanszírozzák a küldetést. Az Egyesült Államok 10 millió dollárral járul hozzá a békefenntartók logisztikai támogatásához, amelynek végösszege a 100 millió dollárt is elérheti.

A polgárháború miatt az utóbbi hónapokban több százan vesztették életüket, és több százezren kényszerültek elhagyni otthonaikat Libériában, ahol most éhezés és járványok kitörése fenyeget. A fõvárosban a legrosszabb a helyzet, a kikötõt és az ott található élelmiszerszállítmányokat lázadók tartják kézben, az ország másik kikötõjét Buchanant pedig egy másik lázadó csoport foglalta el. A kormányerõk által ellenõrzött területre így szinte lehetetlen segélyeket eljuttatni.
bíróság háborús bûn Monrovia külpolitika Charles Taylor Guinea Sierra Leone Nigéria Libéria